Sylvesteri

Sylvesteri (myös Sylvester) on Looney Tunes -animaatioiden kissahahmo, joka usein ajaa takaa Tipi-lintua. Nimi on sanaleikki kissojen latinalaisesta suvun nimestä, silvestris. Sylvesterin loi Friz Freleng.

Hahmo esiintyi ensimmäistä kertaa vuonna 1945 lyhytanimaatiossa Life with Feathers. Vuonna 1947 Sylvesteri kohtasi Tipin piirretyssä Tweetie Pie, tosin Sylvesteri-hahmon nimi oli tuolloin kylläkin vielä Thomas.

Sylvesterin tavaramerkki on veltto lespaaminen. Äänenä oli Mel Blanc. Blanc on paljastanut omaelämäkerrassaan, että Sylvesterin ja Repe Sorsan äänet olivat identtiset, Repen ääntä vain nopeutettiin jälkituotannossa. Sylvesterin lempitoteamus englanniksi on ”Suffering succotash!”. Suomessa Sylvesteriä ovat näytelleet Seppo Pääkkönen ja Heikki Sankari.  

Sylvesteri on tuttu myös sarjakuvalehti Nakke Nakuttajasta.

Looney Tunes -hahmot
Kuvitteelliset kissat